《溪堂落成邻渔以箬笠草蓑见遗》
明代·孙一元

卜筑苕溪上，幽居景自赊。杜陵今避地，庞老喜移家。

石榻青霞满，山樽白月斜。邻翁惠钓具，云水足生涯。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。